Моја породица

 Данас је велика ствар имати пуно пара, бити популаран и слично, али нико не мисли да је велика ствар имати породицу и кров над главом.

 Неки људи вреднују материјалне ствари више од живота, материјално можеш да будеш срећан неко време, али то ће се истрошити , поцепати, покварити, али породица је увек ту и никада се не потроши... Сваког дана сам захвалан животу што ми је подарио моју дивну породицу, људе који ме искрено воле какав год да сам. Волео бих да свако од нас има срећну породицу, али наравно свесни смо да постоје и они који то немају, што је тужно. Породица је нешто најважније у животу, ветар у леђа. Она вас неће издати. Породица је саставни и најважнији део свачијег живота. Она је извор наше среће и радости, смеха и подршке, свега најлепшег. Свако дете и сваки одрастао човек највише воли своју породицу. За њега је она уточиште и сигурност. Породица има значај за све тренутке нашег живота.

 Наравно, и моја породица је мени посебна и најдража. Њу чине мама, тата, сестра и ја. Свака породица је посебна на свој начин, али, наравно, свако воли своју највише. Моја породица је моја подршка и ослонац.

 Једино сам ту увек слободан и онакав какав јесам. Уз њу је све лакше и лепше. Она је за мене нешто највредније и најбоље. То је мој извор среће и смеха. Због тога се љубав према њој не може измерити.

 Дамјан Стојковић 7/4